|  |  |
| --- | --- |
| 

|  |
| --- |
| **港島綫Island Line** |

 |
| ↑港島綫金鐘站2號月台↓路線圖**↑**港島綫金鐘站2號月台**↓**路線圖
**↑**港島綫金鐘站2號月台**↓**路線圖 |
|  |
| 

|  |  |
| --- | --- |
| 站數 | 17 |
| 簡稱 | ISL |
| 類別 | 重型鐵路系統 |
| 長度 | 13.3公里 |
| 地區 | 中西區、灣仔、東區 |
| 通車日期 | 1985年5月31號 |
| 電化模式 | 1500伏特直流電 |
| 軌距 | 混凝土道床段：1432毫米杏花邨至柴灣開放式路段標準軌：1435毫米 |
| 雙線區間 | 全綫 |
| 閉塞方式 | 車內訊號閉塞式（ATP） |
| 營運最高速度 | 每小時80公里 |
| 用車 | 都城嘉慕電動列車 |

 |
| 

 |

**港島綫**（粵拼：gong2 dou2 sin3；英文：Island Line）係港鐵營運嘅路線之一，服務香港島北岸，由中西區嘅堅尼地城開始，去到東區嘅柴灣為止。呢條綫喺1985年5月31號分段通車，到1986年5月23號全線正式通車，至於其後規劃嘅港島綫西延（堅尼地城-柴灣）亦都終於喺2015年3月29號完全通車。截至2015年3月，本線有17個車站（同觀塘綫一樣係最多車站嘅港鐵綫），當中4個係轉車站（中環站（可以行去香港站轉東涌綫同機場快綫）、金鐘站、北角站同鰂魚涌站），杏花邨站同埋柴灣站兩個車站分別係地面同架空車站，其餘係地底車站。港島綫列車一列8卡，喺路線圖中以**藍色**代表。

路線圖
---

港鐵港島綫路綫圖（按真實地形繪畫），包含港島綫西延路段。
* 更新：西營盤站已經喺2015年3月29號啟用

歷史
--

1980年12月23號，當時香港政府正式批准用 95 億港紙，動工起地鐵**港島綫**，亦否決將電車延長去柴灣嘅計劃。1983年底起好基本隧道結構，工程正式進入高潮。去到1985年5月31號，金鐘站至柴灣站一段正式投入服務，而金鐘站就做咗港島綫同埋荃灣綫嘅轉車站。之後，列車加到八卡。最後喺1986年5月23號，港島綫列車服務正式伸延到中環同埋上環，以上環站做總站，加咗中環站做港島綫同荃灣綫嘅轉車站。

港島綫通車初期，由於車隊唔夠，地鐵曾經一度設金鐘站（金鐘側線）來往太古站（太古側線）嘅短程特別班次，由1985年10月1號開始，所有港島綫列車都來往柴灣。

跟著觀塘綫嘅服務喺1989年10月1號伸延到香港島，鰂魚涌站成為港島綫同觀塘綫嘅轉車站。為咗進一步紓緩鰂魚涌站轉車嘅擠迫情況，政府提出「紓緩鰂魚涌站乘客擠塞工程」，決定擴建北角站，令佢成為當時第二個接駁觀塘綫嘅港島綫車站。工程喺1998年7月正式動工。新起嘅北角轉車月台喺2001年9月27號正式啟用，証實跨月台轉乘設計非常有效，本身喺鰂魚涌站轉車需要4分鐘，而喺北角站大幅縮短到唔使1分鐘。

1998年東涌綫同埋機場快綫正式通車，香港島嘅總站係香港站。地鐵將香港站同中環站用幾條行人自動運輸系統連埋，方便兩條綫嘅乘客轉乘港島綫。隨住將軍澳綫通車，北角站同鰂魚涌站喺2002年8月4號改做同將軍澳綫嘅轉車站。

2005年6月30號，政府批准地鐵起港島綫西延，由港島綫上環站向西延伸，經西營盤、香港大學兩個車站，去到堅尼地城總站。港島綫西延喺2009年開始起，2014年12月28號通車，而西營盤站就因為出口未整好延遲到2015年3月29號先啟用。

未來發展
----

北港島綫
內文：北港島綫
若果北港島綫用「換綫」方案落實興建嘅話，將來嘅港島綫將會一分為二，分別撥歸將軍澳綫同東涌綫。前者嘅終點站將會設喺堅尼地城站，而後者則到柴灣站為止，但由於需求仍難以興建，因此有關計劃須擱置。

但根據報章喺2008年5月報道，北港島綫將唔會瓜分港島綫路段，屆時將軍澳綫延線落成後，港島綫將會「一軌兩用」，由堅尼地城站嘅列車會開往寶琳站、康城站或柴灣站，當中天后站可以轉北港島綫（東涌綫延線）。而根據中西區區議員阮品強、何俊麒同埋甘乃威指出，港鐵將會響銅鑼灣站（時代廣場）A出口進行擴建工程連接跑馬地，以取代興建跑馬地站。

另外，北港島綫仲有一個方案（「交匯」），就係東延東涌綫、西延將軍澳綫去添馬站交匯，將軍澳綫加設銅鑼灣北、會展兩個站，最終喺2013年港鐵揀咗交匯方案。

用車
--

全線採用英國製造嘅都城嘉慕電動列車‎‎（M-Train），總共有35列，由8個車廂組成；通車到而家一直採用，並喺1998年至到2001年之間全面翻新。由於車隊中都城嘉慕第2b代列車嘅控流系統同其他英製列車唔同，為咗方便管理同維修，呢啲列車由1985年投入服務到而家都只喺港島線行走。

|  |  |  |
| --- | --- | --- |
| **下行***（往堅尼地城）* | 都城嘉慕電動列車‎‎車廂編組 | *（往柴灣）***上行** |
|  |
| AXXX*（單數號碼）* - CXXX*（單數號碼）* - DXXX - B4XX - C4XX - DXXX - CXXX*（雙數號碼）* - AXXX*（雙數號碼）* |

* 都城嘉慕電動列車‎‎車廂編組註解：
	+ AXXX - 有駕駛室負責操控的動力車廂
	+ BXXX - 動力車廂
	+ CXXX - 附集電弓的電力車廂
	+ DXXX - 拖卡

車站一覽‧接駁路線
---------

| 車站套色同埋名稱 | 喺邊區 | 車站接駁 | 啟用日期 |
| --- | --- | --- | --- |
| **港島綫** |
| **柴灣** | 東區 |  | 1985年5月31號 |
| **杏花邨** |  |
| **筲箕灣** |  |
| **西灣河** |  |
| **太古** |  |
| **鰂魚涌** | 將軍澳綫 |
| **北角** |
| **炮台山** |  |
| **天后** | 灣仔區 |  |
| **銅鑼灣** |  |
| **灣仔** |  |
| **金鐘** | 中西區 | 荃灣綫、南港島綫、東鐵綫 |
| **中環** | 荃灣綫可以經香港站轉東涌綫或者機場快綫 | 1986年5月23號 |
| **上環** |  |
| **西營盤** |  | 2015年3月29號 |
| **香港大學** | *南港島綫西段* | 2014年12月28號 |
| **堅尼地城** |  |
| **附註** |
| **EXC** 灣仔站並唔係接駁東鐵綫嘅車站，但可以經柯布連道行人天橋行大約10分鐘去會展站，或者喺金鐘站轉車，灣仔站乘客行去會展站轉東鐵綫，會當兩程車計算。
**SIL** 根據港鐵公司提出嘅南港島綫方案，會起**南港島綫東段**同**南港島綫西段**，為港島南區提供鐵路服務。南港島綫東段已經喺2016年12月通車，而西段就未確定幾時通車。 |

出面網頁
----


維基同享有多媒體嘅嘢：  
**Island Line (MTR)**

|  |  |  |
| --- | --- | --- |
| 編輯 | **港島綫** |  |
|  |
| 堅尼地城 - 香港大學 - 西營盤 - 上環 - 中環 - 金鐘 - 灣仔 - 銅鑼灣 - 天后 - 炮台山 - 北角 - 鰂魚涌 - 太古 - 西灣河 - 筲箕灣 - 杏花邨 - 柴灣 |



| * 睇
* 傾
* 改
港鐵交通服務 |
| --- |
| 重型同中型鐵路系統 | 

|  |  |
| --- | --- |
| 營運緊 | 觀塘綫 · 荃灣綫 · 港島綫 · 東涌綫 · 機場快綫 · 將軍澳綫 · 迪士尼綫 · 屯馬綫 · 東鐵綫 · 南港島綫 |
| 建議緊 | 屯門南延綫 · 南港島綫西段 · 北港島綫 · 北環綫 |

 |
| 輕型鐵路系統 | 輕鐵（505綫 · 507綫 · 610綫 · 614綫 · 614P綫 · 615綫 · 615P綫 · 705綫 · 706綫 · 751綫 · 751P綫 · 761P綫） |
| 城際鐵路 | 城際客運服務（廣九直通車 · 京九直通車 · 滬九直通車） ·  廣深港高速鐵路（香港段） |
| 接駁巴士服務 | 港鐵巴士 · 港鐵接駁巴士 · 機場快綫穿梭巴士 |
| 其他交通服務 | 香港國際機場旅客捷運系統 · 八達通收費系統 |
| 附屬公司同埋其他服務，請睇港鐵同埋香港鐵路有限公司 |


維基同享有多媒體嘅嘢：  
 **MTR Hong Kong#Island Line**